определени участъци в крайбрежните райони на дълбочина не повече от 50 m, местата за риболов са ограничени.
 (10)
 Същевременно риболовът не може да се извършва с други уреди, не оказва значително въздействие върху защитените местообитания и е високоселективен, тъй като грибовете се теглят във водния стълб и нямат контакт с морското дъно. Събирането на материал от морското дъно би навредило на целевите видове и би направило практически невъзможен подбора на подлежащите на улов видове поради малките им размери.
 (11)
 Поисканата от Испания дерогация се отнася до ограничен брой плавателни съдове — общо 60.
 (12)
 Съответните риболовни дейности отговарят на изискванията на член 4 от Регламент (ЕО) No 1967/2006 по отношение на защитените местообитания, тъй като в испанския план за управление на тези дейности изрично се забранява риболовът над тези местообитания.
 (13)
 Изискванията по член 8, параграф 1, буква з) от Регламент (ЕО) No 1967/2006 не са приложими, тъй като те се отнасят за траулерите.
 (14)
 Тъй като съответните риболовни дейности са високоселективни, имат пренебрежително нищожен ефект върху морската среда и не са повлияни от разпоредбите на член 4, параграф 5 от Регламент (ЕО) No 1967/2006, те са допустими за дерогация по отношение на минималния размер на отвора на мрежите, посочен в член 9, параграф 7 от Регламент (ЕО) No 1967/2006. Следователно правилата относно минималния размер на отвора на мрежите, посочен в член 9, параграф 3, не се прилагат.
 (15)
 Испанският план за управление включва мерки за наблюдение на риболовните дейности, с което се изпълняват условията по член 13, параграф 9, трета алинея от Регламент (ЕО) No 1967/2006 и член 14 от Регламент (ЕО) No 1224/2009 на Съвета (3).
 (16)
 Тъй като съответните риболовни дейности се извършват на много късо разстояние от брега, те не възпрепятстват дейностите на други плавателни съдове.
 (17)
 В испанския план за управление са предвидени гаранции, че уловът на видовете, посочени в приложение III към Регламент (ЕО) No 1967/2006, е минимален и че риболовните дейности не са насочени към главоноги.
 (18)
 С оглед на това поисканата дерогация следва да бъде предоставена.
 (19)
 Съгласно плана за наблюдение, предвиден в нейния план за управление, Испания следва да изпрати на Комисията доклад в установения срок.
 (20)
 В съответствие с искането на Испания ограничението на срока на дерогацията ще позволи да се гарантират бързи коригиращи мерки за управление, в случай че в доклада до Комисията се съдържат данни за незадоволителен природозащитен статус на експлоатирания запас, като същевременно се предвиди възможност за оптимизиране на научната база с цел подобряване на плана за управление.
 (21)
 Мерките, предвидени в настоящия регламент, са в съответствие със становището на Комитета по рибарство и аквакултури,
 ПРИЕ НАСТОЯЩИЯ РЕГЛАМЕНТ:
 Член 1
 Дерогация
 Член 13, параграф 1 от Регламент (ЕО) No 1967/2006 не се прилага за териториалните води на Испания в близост до крайбрежието на автономна област Балеарски острови за улов на стъкленка (Aphia minuta), на риба от вида Pseudaphia ferreri и на смарид (Spicara smaris) с корабни грибове, използвани от плавателни съдове:
 а)
 които са вписани в регистъра на плавателните съдове, воден от Генерална дирекция за селските и